ЈОВАН ШЕТРАЈЧИЋ

кадемик проф. др Јован Шетрајчић рођен је 7. апри­ла 1951. године у Новом Саду, гдје је за­вршио основну и средњу школу, као и сту­ди­је фи­зике на Природно-математичком фак­ул­те­ту. Ма­ги­старске студије завршио је 1983. на Одсеку тео­риј­ске фи­зи­ке чврс­тог стања на Природно-матема­ти­чком факултету у Београду. Доктор­ску дисер­та­ци­ју из теоријске физике одбранио је 1985. на При­род­­но-ма­тематичком факултету у Но­вом Саду. Го­дине 1987. боравио је на научном усавршавању у „Phy­sics of Phonons” Winter School у Карпачу (Пољ­ска).

На Департману за физику ПМФ-а у Новом Саду радио је до пензионисања 2017. и ту је биран за аси­стента-приправника 1975, доцента 1987, ванредног професора 1992. и ре­дов­ног 1996. године. На истом факултету држао је многе теоријске курсеве, међу којима највише Тео­ријску механику, Математичку физику, те Мате­ма­тичке методе модерне физике и Основе биофизике на основним студијама, Суперпроводност и Слојне материјале и тех­но­ло­гије на мастер-студијама, те Теорију супер­про­водности на докторским студијама физике, затим курс Био­физике за сту­денте био­логије и биохемије. Од 1994. до 2006. одржавао је наставу на ре­­дов­ним и магистарским студи­јама на Електротехничком фа­кул­тету у Бео­граду, Одсек физике елект­ро­тех­нич­ких материјала – предмет Су­пер­­про­водни материјали и техно­логије, а школ­ске 2008/09. био је госту­јући про­фесор на редовном/оба­везном курсу Ос­нови биофизике.

На Универзитету у Бањој Луци, као професор физике, био је ангажован од школске 1985/86. године, када је изабран за професора Педагошке ака­де­ми­је. Послије је предавао на Пољопривредном и на Филозофском факул­тету, за­тим на ПМФ-у, те на Архитектонско-грађевинском факултету, све до 2007/08. го­ди­­не. Тамо је држао неколико општих и специјалистичких кур­сева: Електро­маг­­нетизам, Биофизика, Математичка и Теоријска физика, Гра­ђе­винска фи­зи­­ка и Физика зграде. Био је члан комисија за оснивање Фи­ло­зофског фак­ул­тета (1993) и ПМФ-а (1997) у Бањој Луци.

Научним радом из области физике кондензоване материје, а у највећем ди­­­јелу из проблематике суперпровођења и нелинеарне оптике, бави се од за­вршетка основних студија на ПМФ-у у Новом Саду. Сарађује са ко­ле­гама из Новог Сада, Зрењанина, Новог Кне­жевца, Шап­­ца, Крагујевца, Ниша, Бео­гра­да, Сарајева, Подгорице и Љубљане, нај­ви­ше са Ба­њалу­ча­нима. Био је уче­сник или руководилац у 27 научних пројеката, од којих је 18 међу­на­род­них. Његов научностручни опус (до 2018) обухвата: 33 моногра­фије или по­гла­вља у монографијама (девет је међународног значаја), пре­ко 480 об­јавље­них радова (290 у интернационалним часописима и збор­ницима) и исто то­лико саопштења и преда­вања по позиву (двије трећине су међу­народног зна­чаја). Под његовим менторством, дипломирало је седам­десетак студената и извео је 18 магистара и доктора наука. У (ко)ауторству је објавио више од 60 на­сло­ва уџ­­беничке литературе, и то углавном у по неко­лико издања и више превода.

Рецензирао је и уредио педесетак уџбеника, монографија, зборника и књи­га из физике, биофизике и науке о материјалима. Био је рецензент број­них научних радова. У досадашњем научноистражи­вачком дјеловању његови ра­дови били су цитирани 838 пута, са h-индексом 17 (извор: Google Scholar, за 199 обрачунатих радова), тј. 425 са h-индексом 11 (извор: Scopus, за 112 обра­чунатих радова) и 771 са h-индексом 13 (извор: Web of Science, за 199 радова).

Члан је петнаестак научностручних асоцијација, члан Предсједништва Дру­штва за истраживање материјала Србије и члан редакција двају научних ча­со­писа и једног стално излазећег међународног зборника. У периоду од 1994. до 2000. године био је оснивач и управник Војво­ђан­ског метролошког центра на ПМФ-у у Новом Саду. Позван је у чланство Њујоршке академије наука и Америчког биографског института још 1992, а 2008. године Европ­ска комисија из Брисела изабрала га је за научног експерта за FP7 ева­луацију у мониторинг пројектима из области истраживања нанома­те­ри­ја­ла и нано­технологија. Оснивач је и стални члан Међународне мреже Универзитета у Љубљани (SMUL).

За иностраног члана Академије наука и умјетности Републике Српске иза­­б­ран је 21. јуна 2004. године, а за редовног члана изван радног састава 21. де­цем­бра 2012. године.

За дародавање храмовима Српске православне цркве додијељена му је Захвалница (Обилићаво, Нови Кнежевац, 2004) и Грамата (манастир Кру­ше­дол, 2007).

Жи­ви и ра­ди у Новом Саду.